1.

O exploatație care deține bovine este considerată indemnă de infectarea cu BHV-1 în cazul în care îndeplinește următoarele condiții: 1.1. Nu s-a înregistrat nici o suspiciune de infectare cu BHV-1 pentru exploatație în cursul ultimelor șase luni și toate bovinele din exploatație sunt indemne de simptomele clinice de infectare cu BHV-1. 1.2. Numai bovinele care provin din exploatații situate în state membre sau regiuni ale acestora care figurează în anexa II sau din exploatații indemne de BHV-1 au fost introduse și nici una dintre bovinele exploatației nu a fost în contact cu alte bovine decât cele care provin din exploatații situate în state membre sau în regiuni ale acestora care figurează în anexa II sau din exploatații indemne de BHV-1. 1.3. Bovinele femele sunt inseminate numai cu material seminal produs în conformitate cu Directiva 88/407/CEE care provine de la tauri care au fost supuși, cu rezultat negativ, unui test pentru detectarea anticorpilor, în conformitate cu articolul 2 alineatul (1) litera (c) punctul (i) sau care au fost fecundate de tauri care provin din exploatații situate în state membre sau în regiuni ale acestora care figurează în anexa II sau provin din exploatații indemne de BHV-1. 1.4. Cel puțin unul dintre următoarele programe de depistare se aplică în exploatație: 1.4.1. un test serologic pentru detectarea anticorpilor în sensul articolului 2 alineatul (1) litera (c), cu rezultat negativ în toate cazurile, realizat cel puțin pe două eșantioane de sânge, prelevate la intervale de cinci până la șapte luni pe ansamblul de bovine femele și masculi utilizate sau destinate creșterii, în vârstă de mai mult de nouă luni; 1.4.2. un test serologic pentru detectarea anticorpilor anti-BHV-1, cu rezultat negativ, realizat pe cel puțin două eșantioane individuale de lapte sau pe un amestec de eșantioane de lapte prelevate pe maximum cinci animale, la intervale de cinci până la șapte luni, pe ansamblul de animale în lactație și un test serologic pentru detectarea anticorpilor în sensul articolului 2 alineatul (1) litera (c), cu rezultat negativ în toate cazurile, realizat pe cel puțin două eșantioane de sânge, prelevate la intervale de cinci până la șapte luni pe ansamblul de bovine femele care nu sunt în lactație și pe ansamblul de bovine utilizate sau destinate creșterii, în vârstă de mai mult de nouă luni; 1.4.3. în cazul fermelor de lapte în care cel puțin 30 % din bovine sunt vaci de lapte în lactație, un test serologic pentru detectarea anticorpilor anti-BHV-1, cu rezultat negativ în toate cazurile, realizat pe cel puțin trei eșantioane de lapte, prelevate, în funcție de cerința testului utilizat, pe un ansamblu de maximum cincizeci de animale, la intervale de cel puțin trei luni, și un test serologic pentru detectarea anticorpilor în sensul articolului 2 alineatul (1) litera (c), cu rezultat negativ în toate cazurile, realizat pe cel puțin un eșantion de sânge, prelevat pe ansamblul de bovine femele care nu sunt în lactație și pe ansamblul bovinelor masculi utilizate sau destinate creșterii, cu o vârstă mai mare de nouă luni; 1.4.4. ansamblul bovinelor din exploatație provin din exploatații situate în statele membre sau regiuni ale acestora care figurează în anexa II sau din exploatații indemne de BHV-1.